VIDEO Case devastate de furtună, localnici furioși: „Sunt distrusă. Am stat în apă atâtea ore și am rămas pe drumuri”
A plouat torențial în duminică după-amiază pe A2, București-Constanța. Au fost probleme la kilometrul 99, în zona localității Dragalina, județul Călărași. Vizibilitatea a fost redusă, motiv pentru care șoferii au fost îndemnați să reducă viteza pentru a evita să iasă brusc de pe șosea. Chiar și așa, au fost mașini care s-au tamponat. Vremea rea nu a ocolit nici astăzi județul Constanța unde situația era și așa disperată după ploile torențiale, cele mai puternice din ultimii 20 de ani. În Amzacea, 160 de oameni au rămas pe drumuri. Din casele lor nu mai poate fi salvat nimic. Probleme sunt și în Vama Veche, Venus și Eforie Nord. Peste 800 de oameni au cerut disperați ajutorul autorităților.